Zhvillohet në Uashington konkursi prestigjoz i shkencës e teknologjisë
Konkursi, me pjesëmarrjen e nxënësve të shkollave të mesme nga mbarë vendi, kërkon të nxisë interesin e të rinjve për shkencë
20 nxënës të shkollave të mesme u mblodhën në Uashington këto ditë për një prej konkurseve më të rëndësishme shkencore në vend. Çmimi i lakmuar është shuma prej gjysmë milion dollarësh për bursa universitare. Por nuk është thjesht çmimi monetar që i nxit këta konkurentë në matematikë, shkencë e teknologji. Ata shpresojnë që një ditë novacionet e tyre të realizojnë ndryshime pozitive në botë: Andrew Xu është një ndër shpresat e ardhshme të shkencës amerikane. Ekuacionet e tij matematikore synojnë të rrisin efikasitetin e komunikimeve në internet dhe të medias sociale, si Facebook. Andrew dhe 19 nxënës të tjerë të shkollave të mesme janë finalistë në Konkursin e Fondacionit Siemens për Matematikën, Shkencën dhe Teknologjinë këtu në Uashington. Secili nga konkurentët shpreson se juristët do të zgjedhin projektin e tij si më novatori dhe më i rëndësishmi. Xhon Solder ka shpikur mënyra për përdorimin e dritës në kurimin e njerëzve me dëmtime në tru apo probleme si sëmundja e Alzajmerit. 17-vjeçarët Cassee Cain dhe Ziyuan Liu fituan çmimin më të lartë si ekip. Ata do të ndajnë mes tyre shumën prej 100 mijë dollarësh për studime universitare. Dy adoleshentët prezantuan një projekt bio-inxhinierik, i cili tregon se si një ndjesor i lëvizjes dhe loja popullore elektronike X Box 360 mund të përdoren për të përmirësuar lëvizjen e personave që kanë humbur gjymtyrët. Julia Crowley Farenga dhe pjesëtarët e ekipit të saj fituan vendin e tretë për kërkimet e tyre mbi evolimin e galaktikave. Julia dëshiron që më shumë nxënës të frymëzohen për të ndjekur shembullin e saj: Këtë vit çmimi më i lartë për një individ i shoqëruar me 100 mijë dollarë, iu dha Angela Zhang për kërkimet mbi mënyrën se si qelizat kanceroze stimulojnë rritjen e tumorëve. Ajo dhe fituesit e tjerë të konkursit të Fondacionit Siemens duket se me këto arritje kanë hedhur hapat e parë në rrugën e zbulimeve të rëndësishme shkencore e teknologjike.